**Dac-acum pot să-nţeleg**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dac-acum pot să-nţeleg

Motto: Isaia 53, 7

Dac-acum pot să-nţeleg

Dragostea Ta jertfitoare

Baza-n planul de salvare,

Doamne, pot să şi aleg

De ce parte să m-aşez,

Şi să-mi făuresc un crez!

Un crez în iubirea-Ţi mare

Ce s-a remarcat la cruce,

Când în supunerea dulce

Te-ai predat fără strigare,

La fel ca şi-o oaie tunsă

Când cu forţa este dusă!

N-ai deschis gura deloc

Când ai fost sub apăsare,

Ci în scumpa Ta răbdare

În proba cea grea de foc

Te-ai supus fără cârtire

Să dai lumii-ndreptăţire!

Dac-acum, pot să pricep

Care-mi e a mea menire

În planu-Ţi de mântuire,

Atunci iată, pot să încep

A-Ţi preda a mea voinţă

Spre a creşte în credinţă!

Şi urmându-Ţi pas cu pas

Pe-a vieţii cale frumoasă,

Sper să m-apropii de casă,

Sper să nu cad în împas,

Ci c-am să urc tot mai sus

Spre cerul Tău, drag Isus!

Şi-astfel vreau să împlinesc

Scumpa-mi mare bucurie,

Lumea-ntreagă ca să ştie

Cât de mult eu Te doresc,

Pentrucă-n iubirea-Ţi mare

Doamne am acum salvare!

Flavius Laurian Duverna